**Volkan Oezdemir** (s. 19. syyskuuta 1989 Fribourg) on sveitsiläinen alemman raskaansarjan vapaaottelija ja entinen potkunyrkkeilijä. Hän otteli kerran UFC:n alemman raskaansarjan mestaruudesta Daniel Cormieria vastaan 2018, mutta hävisi mestaruuden teknisellä tyrmäyksellä.

Alkuvuodet
----------

Oezdemir syntyi Sveitsin ranskankielisellä alueella turkkilaiselle isälle, joka on etniseltä taustaltaan kurdi. Hänen äiti on sveitsiläinen, joka vei poikansa 11-vuotiaana harjoittelemaan karatea. Oezdemir lopetti harrastuksen ja siirtyi pelaamaan jalkapalloa maalivahtina. Sittemmin hän palasi kamppailulajien pariin yrittäessään pudottaa painoaan ja ryhtyi harjoittelemaan kempoa, jujutsua, capoeiraa, sekä nyrkkeilyä ja potkunyrkkeilyä. Hän opiskeli ravintola-alaa, mutta jätti opinnot kesken, jotta olisi jatkanut perheen ravintola yritystä. Hän työskenteli öisin myös postilla. Oezdemirin haaveena oli tulla historian opettajaksi, mutta päätti keskittyä enemmän kamppailu-urheiluun.

Potkunyrkkeily
--------------

Oezdemir harjoitteli potkunyrkkeilyä ollessaan teini-ikäinen. Hän harjoitteli muun muassa hetken aikaa 18-vuotiaana Gökhan Sakin kanssa potkunyrkkeilyä vieraillessaan Alankomaissa. Hän otteli pääosin amatööritasolla ja 2014 myös ammattilaisena.

Oezdemir otteli pääosin kotimaassaan myös ammattilaisena. Hän otteli syyskuussa 2014 Kévin Bavelardia vastaan Delémontissa, jossa Oezdemir voitti ottelun teknisellä tyrmäyksellä tuomarin keskeytettyä ottelun lääkärin määräyksestä. Lokakuussa hän kohtasi Superkombatissa Nordine Mahieddinen K-1 säännöillä. Oezdemir voitti ottelun tuomariäänin.

Vapaaottelu
-----------

Oezdemir aloitti vapaaottelun Alistair Overeemin kehotuksesta aluksi amatööritasolla ja siirtyi 2010 ammattilaiseksi. Hän otteli ensimmäiset ottelunsa eurooppalaisissa promootioissa. Oezdemir kohtasi Martin Vathin Sveitsissä 4. syyskuuta 2010, jolloin hän voitti ottelun teknisellä tyrmäyksellä 56 sekunnissa.

Seuraavaksi Oezdemir otteli pääosin sveitsiläisessä Lions Fighting Championship -organisaatiossa, jossa hän kohtasi uransa toisessa ottelussaan Boubacar Baldén lokakuussa 2011. Oezdemir voitti ottelun tuomariäänin.

Huhtikuussa 2012 Oezdemir kohtasi Mamadou Cissen ranskalaisessa 100% Fight 10 -organisaatiossa. Hän voitti ottelun kimuralukolla ensimmäisessä erässä. Lions FC järjesti kaksi tapahtumaa Brasiliassa, joissa Oezdemir oli mukana. Ensin huhtikuussa hän voitti Ronilson Santosin teknisellä tyrmäyksellä lääkärin keskeytyksestä ensimmäisen erän alussa. Syyskuussa vain neljä päivää ennen 23-vuotissyntymäpäiväänsä Oezdemir kohtasi Bruno Farias Grancheux'n, jonka hän voitti teknisellä tyrmäyksellä ensimmäisen erän alussa. Lokakuussa Oezdemir kohtasi raskaansarjan ottelussa Mohamed Amidin SHC-organisaatiossa. Hän voitti ottelun teknisellä tyrmäyksellä ensimmäisen erän alussa.

### WKN Valhalla turnauksen mestaruus (2013)

Maaliskuussa 2013 Oezdemir osallistui Tanskassa pidettyyn vapaaotteluturnaukseen. Hän voitti ensimmäisellä kierroksella Benyaich Mohamedin teknisellä tyrmäyksellä 15 sekunnissa. Toisella kierroksella Oezdemir voitti Angelier Benjaminin tyrmäyksellä 45 sekunnissa. Loppuottelussa hän kohtasi David Roundin, jonka Oezdemir voitti myös teknisellä tyrmäyksellä.

### Bellator (2013–2014)

Oezdemir siirtyi ottelemaan menestyksekkään Euroopassa käytyjen otteluiden jälkeen Bellatoriin tilastolla 9–0. Hän kohtasi ensin lokakuussa 2013 Josh Lanierin *Bellator 105* -tapahtumassa. Oezdemir voitti ottelun teknisellä tyrmäyksellä lyönnein ja kyynärpäälyönnein ensimmäisessä erässä.

Toisen ottelunsa hän kävi huhtikuussa 2014 Kelly Anundsonia vastaan *Bellator 115* -tapahtumassa. Oezdemir hävisi ottelun kaulalukolla toisessa erässä, joka oli samalla hänen uran ensimmäinen tappio vapaaottelussa.

### Välivuosi

Oezdemir palasi takaisin Eurooppaan kahden ottelun jälkeen Bellatorissa ja kohtasi syyskuussa 2014 Paco Estevezin raskaansarjan ottelussa. Hän voitti ottelun teknisellä tyrmäyksellä ensimmäisessä erässä. Ottelun jälkeen Oezdemir kertoi lopettaneensa ottelemisen hetkeksi epävarmuuden vuoksi, sillä hän sai vähän palkkaa eri eurooppalaisilta promootioilta. Oezdemir työskenteli erilaisissa ammateissa, kunnes hän muutti Yhdysvaltoihin harjoittelemaan vapaaottelua.

Paluun jälkeen Oezdemir otteli yhden ottelun venäläisessä WFCA:ssa, jossa hän kohtasi raskaansarjan ottelussa kokemattoman Alihan Vahaevin huhtikuussa 2016. Oezdemir voitti ottelun tuomariäänin.

### UFC (2017–)

Oezdemir sai sopimuksen UFC:hen 2017 ja otteli ensimmäisen ottelunsa Ovince St. Preux'ta vastaan korvatessaan hänen alkuperäisen vastustajan Jan Błachowiczin. Ottelu käytiin helmikuussa 2017, jolloin Oezdemir voitti ottelun hajaäänin (29–28, 28–29, 29–28). Toukokuussa Oezdemir kohtasi Misha Cirkunovin, joka oli voittanut kaikki neljä otteluaan UFC:ssä. Ottelu käytiin Ruotsissa *UFC Fight Night: Gustafsson vs. Teixeira* -tapahtumassa, jossa hän voitti ottelun tyrmäyksellä 28 sekunnissa. Heinäkuussa Oezdemir kohtasi Jimi Manuwan *UFC 214* -tapahtumassa. Hän voitti ottelun tyrmäyksellä 42 sekunnissa ja ansaitsi voitosta illan suoritus bonuksen.

#### Haastaminen alemman raskaansarjan mestaruudesta (2018)

Oezdemir sai tilaisuuden otella alemman raskaansarjan mestaruudesta hallitsevaa mestaria Daniel Cormieria vastaan voitettuaan kaikki kolme otteluaan UFC:ssä. Ottelu käytiin tammikuussa 2018 *UFC 220* -tapahtumassa illan toisena pääotteluna. Oezdemir hävisi kamppailun teknisellä tyrmäyksellä toisen erän alussa, kun Cormier sai hänet mattoon alasviennillä ja löi tuomarin päätökseen saakka, kun Oezdemir ei kyennyt enää puolustamaan itseään.

#### Mestaruusottelun jälkeen (2018–)

Oezdemir kohtasi mestaruusottelun jälkeen lokakuussa Anthony Smithin uransa toisessa UFC:n pääottelussa *UFC Fight Night: Volkan vs. Smith*. Hän hävisi kamppailun takakuristuksella kolmannen erän lopussa.

Oezdemir perusti oman vapaaotteluseuran kotimaahansa Sveitsiin Fight Move Academy 2019 ja harjoitteli ensimmäistä kertaa täysin sveitseläisen seuran avulla Dominick Reyesia vastaan käytävää ottelua varten. Hän kohtasi Reyesin Lontoossa *UFC Fight Night: Till vs. Masvidal* -tapahtumassa, jossa hän hävisi ottelun hajaäänin (29–28, 28–29, 28–29). Elokuussa hän kohtasi Ilir Latifin Uruguayssa. Oezdemir voitti ottelun tyrmäyksellä toisen erän lopussa ja ansaitsi voitosta illan suoritus bonuksen. Joulukuussa hän kohtasi Aleksandar Rakićin, joka oli voittanut kaikki neljä otteluaan UFC:ssä ja 12 ottelua peräkkäin urallaan. Ottelu käytiin Etelä-Koreassa illan toisena pääotteluna. Oezdemir voitti ottelun hajaäänin (29–28, 28–29, 29–28).

Heinäkuussa 2020 Oezdemir kohtasi Yas saarella ensimmäistä UFC-otteluaan käyneen entisen Rizinin alemman raskaansarjan mestarin Jiří Procházkan *UFC 251* -tapahtumassa. Hän hävisi ottelun tyrmäyksellä toisen erän alussa.

Oezdemir otteli 2021 vain kerran, kun hän kohtasi seitsemänneksi sijoitetun Magomed Ankalaevin lokakuussa. Alun perin ottelu oli määrä käydä kuukautta aiemmin syyskuussa. Oezdemir hävisi ottelun tuomariäänin (27-30, 27-30, 28-29).

Heinäkuussa 2022 Oezdemir kohtasi Paul Craigin, joka ei ollut hävinnyt kuuteen otteluun peräkkäin. Kaksikko otteli Lontoossa, jossa Oezdemir voitti tuomariäänin (30–27, 30–27, 30–27). Lokakuussa hän kohtasi Nikita Krylovin *UFC 280* -tapahtumassa. Ennen ottelua Oezdemir valmistautui otteluun harjoittelemalla Ruotsissa All Star Gymillä. Hän hävisi ottelun tuomariäänin (27–30, 28–29, 28–29). Ottelun jälkeen Oezdemir ilmoitti Instagramissa jatkavansa edelleen UFC:n mestaruuden tavoittelemista.

Saavutukset
-----------

World Kickboxing Network
* Turnausvoitto (kerran)

UFC
* Illan suoritus (kahdesti, vs. Jimi Manuwa, Ilir Latifi)

Syytteet
--------

Oezdemir pidätettiin 19. marraskuuta 2017 Floridassa törkeästä pahoinpitelystä. Häntä syytettiin elokuussa 2017 tapahtuneesta, jossa silminnäkijöiden mukaan Oezdemir löi Fort Lauderdalen baarin ulkopuolella erään miehen kumoon. Hänen takuumaksun ilmoitettiin olevan 10 000 dollaria. Heinäkuussa 2018 Oezdemirin lakimies ilmoitti, että vapaaottelijaa kohtaan nostetut syytteet on peruttu.

Muualla
-------

Oezdemir on pelattavana hahmona vapaaottelupeleissä *EA Sports UFC 3* (2018) ja *EA Sports UFC 4* (2020).

Lähteet
-------

1. ↑  Volkan Oezdemir *mma-core* Viitattu 28.4.2021 (englanniksi)
2. 1 2  UFC 220 results: Daniel Cormier pounds out Volkan Oezdemir to retain 205-pound title *mmajunkie.usatoday.com* 21.1.2018 Viitattu 28.4.2021 (englanniksi)
3. 1 2  Volkan Oezdemir, le volcan fribourgeois *letemps.ch* 27.7.2017 Viitattu 29.4.2021 (englanniksi)
4. ↑  Volkan Oezdemir, la nouvelle sensation du MMA *lequipe.fr* 22.1.2018 Viitattu 29.4.2021 (ranskaksi)
5. 1 2 3 4 5  Round 07: Volkan Oezdemir 9.3.2021 Viitattu 28.4.2021 (englanniksi)
6. ↑  Fight World Turkeyn haastattelu YouTubessa. Viitattu 28.4.2021 (englanniksi)
7. ↑  Volkan OEZDEMIR (Arkistoitu – Internet Archive) *muaythaitv.us* Viitattu 26.5.2021 (englanniksi)
8. ↑  Kick Boxing Evening (Arkistoitu – Internet Archive) *muaythaitv.us* 27.9.2014 Viitattu 26.5.2021 (englanniksi)
9. ↑  Superkombat World Grand Prix Final Elimination (Arkistoitu – Internet Archive) 25.10.2014 Viitattu 26.5.2021 (englanniksi)
10. ↑  Shooto - Switzerland 7 *sherdog.com* Viitattu 28.4.2021 (englanniksi)
11. ↑  Lions Fighting Championship 1 (Arkistoitu – Internet Archive) *mixedmartialarts.com* 15.10.2011 Viitattu 26.5.2021 (englanniksi)
12. ↑  Strength and Honor Championship 6 (Arkistoitu – Internet Archive) *mixedmartialarts.com* 6.10.2012 Viitattu 26.5.2021 (englanniksi)
13. ↑  WKN - Valhalla: Battle of the Vikings *sherdog.com* Viitattu 28.4.2021 (englanniksi)
14. ↑  Bellator MMA 105 (Arkistoitu – Internet Archive) *mixedmartialarts.com* 25.10.2013 Viitattu 26.5.2021 (englanniksi)
15. ↑  Bellator MMA 115: Minakov vs. Kongo (Arkistoitu – Internet Archive) *mixedmartialarts.com* 4.4.2014 Viitattu 26.5.2021 (englanniksi)
16. ↑  Five Things You Might Not Know About Volkan Oezdemir *sherdog.com* 25.10.2018 Viitattu 28.4.2021 (englanniksi)
17. ↑  Akhmat Fight Club 18 (Arkistoitu – Internet Archive) *mixedmartialarts.com* 9.4.2016 Viitattu 27.5.2021 (englanniksi)
18. ↑  Ovince Saint Preux gets new opponent – UFC's first Switzerland native – for UFC Fight Night 104 *mmajunkie.usatoday.com* 21.1.2017 Viitattu 28.4.2021 (englanniksi)
19. ↑  UFC Fight Night 104 results: Newcomer Volkan Oezdemir takes split from Ovince Saint Preux *mmajunkie.usatoday.com* 4.2.2017 Viitattu 28.4.2021 (englanniksi)
20. ↑  UFC Fight Night 109 results: Volkan Oezdemir stuns Misha Cirkunov with quick one-punch KO *mmajunkie.usatoday.com* 28.5.2017 Viitattu 28.4.2021 (englanniksi)
21. ↑  UFC 214 bonuses: Jon Jones, Volkan Oezdemir earn $50K for knockout wins *mmajunkie.usatoday.com* 30.7.2017 Viitattu 28.4.2021 (englanniksi)
22. ↑  UFC Moncton Results: Anthony Smith submits Volkan Oezdemir (Highlights) *bjpenn.com* 27.10.2018 Viitattu 28.4.2021 (englanniksi)
23. ↑  UFC London results: Dominick Reyes stays unbeaten, squeaks by Volkan Oezdemir *mmajunkie.usatoday.com* 16.3.2019 Viitattu 28.4.2021 (englanniksi)
24. ↑  UFC Uruguay Bonuses & Attendance Revealed *mmanews.com* 11.8.2019 Viitattu 28.4.2021 (englanniksi)
25. ↑  UFC Busan Results: Volkan Oezdemir On Right Side of Split Decision Against Aleksander Rakic *cagesidepress.com* 21.12.2019 Viitattu 28.4.2021 (englanniksi)
26. ↑  UFC 251 Results: Jiri Prochazka Lays Waste To Volkan Oezdemir *cagesidepress.com* 11.7.2020 Viitattu 28.4.2021 (englanniksi)
27. ↑  Magomed Ankalaev vs. Volkan Oezdemir Announced for UFC 267 in Abu Dhabi *cagesidepress.com* 29.8.2021 Viitattu 14.3.2022 (englanniksi)
28. ↑  UFC 267 Results: Magomed Ankalaev Extends Win Streak with Decision Over Volkan Oezdemir *cagesidepress.com* 30.10.2021 Viitattu 14.3.2022 (englanniksi)
29. ↑  UFC London: Volkan Oezdemir Stalls Craig’s Ground Game, Takes Decision *cagesidepress.com* 23.7.2022 Viitattu 24.7.2022 (englanniksi)
30. ↑  Volkan Oezdemir opens up on UFC 280 loss: 'I will do everything necessary to go snatch that belt' *mmajunkie.usatoday.com* 25.10.2022 Viitattu 3.12.2022 (englanniksi)
31. ↑  UFC light heavyweight contender Volkan Oezdemir arrested on battery charge in Florida (Updated) *mmajunkie.usatoday.com* 19.11.2017 Viitattu 15.3.2022 (englanniksi)
32. ↑  Volkan Oezdemir gets charges dropped in felony battery case *bjpenn.com* 9.7.2018 Viitattu 15.3.2022 (englanniksi)
33. ↑  UFC 3 Men's Light Heavyweight Fighter Roster and Rating *ea.com* Viitattu 29.4.2021 (englanniksi)
34. ↑  EA SPORTS UFC 4 Roster - All Fighters in UFC 4 *gamesatlas.com* 23.7.2020 Viitattu 29.4.2021 (englanniksi)